stanford-oval/wikipedia huggingface dataset:
ארגייל (סרט)
תקציר העלילה

עלילת הסרט עוקבת אחר אלי קונווי, סופרת רומני ריגול הנמכרים בכל העולם, אשר מתגלה כמרגלת ברמה עולמית הסובלת מאמנזיה.
צוות השחקנים

הנרי קאביל - הסוכן ארגייל
ברייס דאלאס הווארד - אלי קונווי
סם רוקוול - איידן ויילד
בריאן קראנסטון - בארי ריטר
קתרין אוהרה - רות' קונווי/ד"ר מרגרט ווגלר
ג'ון סינה - ואייט
סמואל ל. ג'קסון - אלפרד "אלפי" סולומון
דואה ליפה - לגראנג'
אריאנה דבוז - קירה
רוב דילייני - פאוול
לואי פרטרידג' - הסוכן ארגייל בצעירותו
הפקה

ביוני 2021, הוכרז כי מתיו ווהן יביים ויפיק את הסרט, שתואר כמותחן ריגול באמצעות חברת ההפקות שלו, "Marv Studios". ביולי 2021, נמסר כי התסריט לסרט ייכתב על ידי התסריטאי ג'ייסון פוקס כעיבוד לרומן באותו השם מאת הסופרת המתחילה אלי קונוויי, שעתיד לצאת לאור בשנת 2022, וכי בסרט יככבו הנרי קאביל, סם רוקוול, ברייס דאלאס הווארד, בריאן קראנסטון, קתרין אוהרה, ג'ון סינה וסמואל ל. ג'קסון. בנוסף, נמסר כי הזמרת דואה ליפה תופיע בסרט בהופעת בכורתה כשחקנית, ובמקביל להיותה אמונה על הלחנת מוזיקה מקורית עבור הסרט. באוגוסט 2021, נמסר כי נמכרו זכויות הפצת הסרט לשירות "אפל TV פלוס" תמורת 200 מיליון דולר.
הפקה > צילומים

צילומי הסרט החלו באוגוסט 2021 ברחבי אירופה.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס סאטורן | 2 בפברואר 2025 | סרט הפעולה/הרפתקאות הטוב ביותר | מועמדות |  |
הערות שוליים

↑  Katz, Brandon (July 7, 2021). "'Kingsman' Director Matthew Vaughn Assembles Cast for New Spy Thriller (Exclusive)". The Observer. Archived from the original on August 3, 2021. Retrieved August 3, 2021.
1 2  Marc, Christopher (June 1, 2021). "Exclusive: Director Matthew Vaughn's Next Film Will Be 'Argyle' For Marv Films". The Ronin. Archived from the original on July 9, 2021. Retrieved July 9, 2021.
↑  Wiseman, Andreas (July 8, 2021). "Henry Cavill, Sam Rockwell, Bryce Dallas Howard, Bryan Cranston, Dua Lipa, Samuel L. Jackson, John Cena, Catherine O'Hara Set For New Matthew Vaughn Spy Franchise 'Argylle'". Deadline Hollywood. Archived from the original on July 9, 2021. Retrieved July 9, 2021.
↑  "Dua Lipa to Make Acting Debut in All-Star Spy Thriller 'Argylle'". The Hollywood Reporter. July 8, 2021. Archived from the original on July 9, 2021. Retrieved July 9, 2021.
↑  Kroll, Justin; Fleming, Mike Jr. (August 4, 2021). "Apple Lands Matthew Vaughn's Star-Studded Spy Film 'Argylle' In Massive Package Deal". Deadline Hollywood. Archived from the original on August 4, 2021. Retrieved August 4, 2021.
↑  Yossman, K.J. (July 8, 2021). "Henry Cavill, Samuel L. Jackson, Bryce Dallas Howard Among A-List Cast for Matthew Vaughn's Spy Thriller 'Argylle'". Variety. Archived from the original on July 9, 2021. Retrieved July 9, 2021.
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
דולי פרטון

| --- | --- |

פרטון מקבלת את פרס "מחיאות הכפיים של ליסברג", 2010
 לידה:  19 בינואר 1946 (בת 79) ארצות הברית סבירביל, טנסי, ארצות הברית
 שם לידה:  דולי רבקה פרטון
 מוקד פעילות:  נאשוויל 
 תקופת הפעילות:  מ-1959
 סוגה:  קאנטרי, בלוגראס, קאנטרי פופ, גוספל, בלדה, מוזיקת פופ 
 סוג קול:  סופרן 
 שפה מועדפת:  אנגלית 
 כלי נגינה:  גיטרה, אוטוהארפ, בנג'ו 
 חברת תקליטים:  אסיילום רקורדס, RCA, תקליטי RCA נאשוויל, רייזינג טייד רקורדס, שוגר היל רקורדס, מונומנט רקורדס, גולדבנד רקורדס, מרקורי רקורדס, קולומביה רקורדס, דקה רקורדס, האחים וורנר רקורדס 
 בן או בת זוג:  Carl Thomas Dean (30 במאי 1966–3 במרץ 2025) 
 פרסים והוקרה:  המדליה הלאומית לאומנויות (2005)  אגדה חיה של ספריית הקונגרס (אפריל 2004)  פרס ג'וני מרסר (2007)  היכל התהילה של גראמי (2013)  פרס גראמי למפעל חיים (2010)  היכל התהילה של גראמי (2006)  פרס פטל הזהב לשיר המקורי הגרוע ביותר (1985)  טיים 100 (2021)  Country Music Association Award for Female Vocalist of the Year (1976)  כוכב בשדרת הכוכבים בהוליווד (14 ביוני 1984)  Country Music Association Award for International Achievement (2004)  American Library Association Honorary Membership (2023)  Country Music Association Award for Female Vocalist of the Year (1975)  פרס מרכז קנדי (2006)  פרס גראמי להופעת קאנטרי (נשים) (2001)  Country Music Association Award for Entertainer of the Year (1978)  פרס גראמי להופעת קאנטרי (נשים) (1978)  פרס המוזיקה האמריקאית לאלבום אהוב – קאנטרי (1978)  פרס גראמי למפעל חיים (2011)  Las Vegas Film Critics Society Award for Best Song (2005)  פרס גראמי לשיר הקאנטרי הטוב ביותר (1981)  Favorite Country Single (1985)  Grammy Award for Best Bluegrass Album (2000)  פרס גראמי להופעת קאנטרי (נשים) (1981)  פרס גראמי לשיתוף פעולה למוזיקת קאנטרי (1999)  היכל התהילה של הרוק אנד רול (2022)  Grammy Award for Best Country Performance by a Duo or Group with Vocal (1987)  Willie Nelson Lifetime Achievement Award 
 dollyparton.com
 פרופיל ב-IMDb
 חתימה:  
 
דולי רבקה פרטון-דין (באנגלית: Dolly Rebecca Parton-Dean; נולדה ב-19 בינואר 1946) היא זמרת קאנטרי, מחברת פזמונים, מלחינה, שחקנית, אשת עסקים ונדבנית אמריקנית.
ביוגרפיה

נולדה בשם דולי רבקה פרטון (Dolly Rebecca Parton) בעיירה סבירביל בטנסי שבארצות הברית. בת רביעית לרוברט ולי פרטון, הורים לשנים-עשר ילדים. בראיון טלוויזיוני שנערך בשנת 1989 סיפרה פרטון לג'יי לנו, כי אמה הייתה אחת מתוך עשרה ילדים במשפחתה, ואילו אביה היה אחד מתוך חמישה עשר ילדים במשפחתו. היא תיארה את משפחתה כ"ענייה מרודה" אשר התגוררה בבקתה ישנה, מטה ליפול, בשמורת הרי הסמוקי. הוריה השתייכו לכנסיית "קהל האלוהים" שבקליבלנד, טנסי, השייכת לזרם הנצרות הפנטקוסטלית, שבה מוזיקה מהווה מרכיב מרכזי בחוויה הדתית, וסבה אף היה הכומר בכנסייה זו. הייתה לכך השפעה על דרכה המוזיקלית, והיא נהגה לשלב מוזיקת נשמה בהופעותיה.
ביוגרפיה > קריירה > מוזיקה

פרטון החלה להופיע כזמרת כבר בילדותה והופיעה בתוכניות רדיו וטלוויזיה בתחנות מקומיות במזרח טנסי. בגיל 12 היא הופיעה בתחנת הטלוויזיה של העיר נוקסוויל בטנסי, ובגיל 13 כבר הקליטה בחברת תקליטים קטנה והופיעה על בימת הגרנד אול אופרי בנשוויל, אולם הופעות ידוע זה עשרות שנים למוזיקת הקאנטרי. עם סיום לימודי התיכון בשנת 1964 עברה להתגורר בנשוויל, לשם הביאה בשירתה רבים מן המאפיינים הייחודיים של המוזיקה העממית במזרח טנסי.
הצלחתה הראשונה של פרטון הייתה כפזמונאית, כאשר כתבה להיטים עבור הזמרים הנק ויליאמס הבן וסקיטר דייוויס. היא חתמה על חוזה הקלטות בחברת התקליטים "Monument Records" בסוף שנת 1965, שם היא קודמה כזמרת פופ לבני הנעורים. להיטה היחיד במצעד הפזמונים, בעת שהקליטה בחברה זו, היה "Happy, Happy Birthday Baby" אשר לא הגיע לרשימת 100 הגדולים. שאר שירי הפופ שהקליטה כלל לא נכנסו למצעד.
חברת התקליטים הסכימה כי תבצע תקליט שירי קאנטרי, לאחר שהשיר שחיברה "Put it Off Until Tomorrow", שהוקלט על ידי ביל פיליפס (עם פרטון כזמרת ליווי, מבלי שנזכרה על עטיפת התקליט) הגיע למקום השישי במצעד שירי הקאנטרי בשנת 1966. שיר הקאנטרי הראשון שהקליטה כסינגל היה Dumb Blonde (בלונדינית טיפשה), אותו לא כתבה בעצמה. השיר הגיע למקום ה-24 במצעד שירי הקאנטרי בשנת 1967. באותה שנה הקליטה אף את השיר "Something Fishy" (משהו מסריח) שהגיע למקום ה-17. שני השירים אף הופיעו באלבומה הראשון שנקרא "Hello I'm Dolly", אשר יצא באותה שנה.
בשנת 1967 התבקשה פרטון להצטרף לתוכנית טלוויזיה שבועית שהוקדשה לשירי קאנטרי ואשר שודרה מחוף לחוף בארצות הברית. את התוכנית הנחה פורטר ואגוניר. היא חתמה על חוזה הקלטות עם חברת התקליטים RCA Victor, שם המשיכה להקליט משך שני עשורים. פרטון וואגוניר פצחו בקריירה מוזיקלית משותפת, כצמד קולי, זאת בנוסף לעבודת כל אחד מהם כזמר עצמאי. השיר הראשון שהקליטו היה גרסת כיסוי לשירו של טום פקסטון "The Last thing on My Mind". השיר הגיע לעשרת הגדולים במצעד שירי הקאנטרי בארצות הברית בסוף 1967. היה זה הראשון, בשורה של למעלה מ-12 שירים, שהקליטו ואשר נכנסו למצעד להיטי הקאנטרי בשנים הבאות.
פרטון היא פזמונאית מצליחה מאוד. בתחילת דרכה כתבה שירים עם מרכיבים בולטים של מוזיקה עממית, מורשתה מימי ילדותה במזרח טנסי. שיריה "Coat of Many Colors" ו"ג'ולין" הפכו לשירים קלאסיים במוזיקת הקאנטרי, כמו גם מספר שירים אחרים. כמלחינה, פרטון נחשבת לאחת המוכשרות בתחום מוזיקת הקאנטרי. רבים מן השירים שהלחינה מבוססים על סיפורי ילדותה. דולי פרטון הוציאה תחת עטה כמעט 600 שירים המוגנים כיצירותיה ועל השמעתם היא מקבלת תמלוגים.
משך שבע שנים היא המשיכה להופיע בתוכניתו של ואגוניר, לשיר ולהקליט עמו בצמד, אחר כך עזבה ושרה מאז לבדה. בשנת 1974 הגיע להיטה "I Will Always Love You" ("תמיד אוהב אותך") לראש מצעד הפזמונים האמריקאי. אלביס פרסלי הביע עניין בהקלטת גרסת כיסוי לשיר זה, אולם מנהלו הציב כתנאי כי פרטון תוותר על מחצית זכויותיה בשיר. לכך פרטון סירבה, החלטה שהניבה מיליוני דולרים רבים בתמלוגים, במהלך השנים. ויטני יוסטון הקליטה את השיר שנים אחר כך.
ביוגרפיה > קריירה > מוזיקה > שינוי דרך

על אף שבתחילת דרכה דבקה בסגנון הקאנטרי, בהמשך זכתה להצלחה גדולה יותר דווקא כזמרת פופ וכשחקנית. אלבומה "Here You Come Again", משנת 1977, היה הראשון מבין אלבומיה שנמכר ביותר ממיליון עותקים, ושיר הנושא הפך לסינגל הראשון שלה שנכנס לעשרת הגדולים במצעדי הפופ. רבים מתקליטי הסינגל הבאים שלה נכנסו למצעדי הפופ והקאנטרי גם יחד.
בשנת 1987 היא הוציאה יחד עם אמילו האריס ולינדה רונסטאדט את האלבום "Trio" עליו עמלו במשך עשור וזכה לביקורות מהללות (בשנת 1999 פרסם שיתוף פעולה נוסף בין השלוש בשם "Trio II"). בשנת 1993 היא חברה לשתי זמרות בולטות אחרות בתחום מוזיקת הקאנטרי, לורטה לין ותמי ווינט, ויחד הקליטו אלבום בשם "Honky Tonk Angels". בשנת 1987, לאחר 20 שנה בחברת התקליטים RCA, פרטון חתמה בקולומביה רקורדס.
באמצע שנות התשעים חלה ירידה בהשמעת שיריה בתחנות הרדיו המשדרות מוזיקת קאנטרי. היא הקליטה סדרת אלבומים בסגנון הבלוגראס שזכו לביקורות נלהבות. ראשון יצא "The Grass is Blue" בשנת 1999, אחריו, "Little Sparrow" בשנת 2001. שני האלבומים זכו בפרס גראמי. אלבומה "Halos and Horns" משנת 2002 כלל גרסת בלוגראס לשיר הקלאסי של להקת לד זפלין "Stairway to Heaven".
בשנת 2005 הוציאה פרטון את האלבום "Those Were The Days", המכיל את גרסתה ללהיטי הרוק העממי מסוף שנות ה-60 ומתחילת שנות ה-70. בתקליטור נכללו להיטים כמו "Imagine" של ג'ון לנון, "Where Do The Children Play" של קט סטיבנס, שירו של טומי ג'יימס "Crimson & Clover", ושיר העם הקלאסי "Where Have All The Flowers Gone".
ביוגרפיה > קריירה > משחק

באמצע שנות השבעים כיכבה בתוכנית אירוח טלוויזיונית. למרות אחוזי צפייה הנאים, התוכנית שודרה במשך עונה אחת בלבד. בסוף העונה ביקשה פרטון לסיים את החוזה כיוון שטענה כי ההופעות הרבות גורמות לה נזק למיתרי הקול.
בשנת 1980 החליטה ג'יין פונדה שפרטון הייתה המועמדת האידיאלית לסרטה "9 עד 5". פרטון זכתה לשבחים על הופעתה בסרט והייתה מועמדת לפרס גלובוס הזהב. שיר הנושא בסרט, שאותו כתבה, הפך לאחד מלהיטיה הגדולים והיה למועמד לפרס אוסקר בקטגוריית "השיר המקורי הטוב ביותר". השיר גם היה מועמד לפרס גלובוס הזהב וזכה בשני פרסי גראמי. השיר הגיע למקום הראשון במצעד הפזמונים ולמקום ה-78 ברשימת השירים הגדולים בסרטים במשך מאה שנה.
פרטון הופיעה בסרטים נוספים, ביניהם: "בית הזונות הקטן הטוב ביותר בטקסס" בשנת 1982. עבור משחקה בסרט זה קיבלה מועמדות נוספות לפרס גלובוס הזהב. בסרט זה ביצעה פעם נוספת את שירה "I Will Always Love You", גם ביצוע מחודש זה נכנס למצעד הפזמונים. היא הופיעה גם בסרט "מגנוליות מפלדה". הסרט האחרון שבו הופיעה בתפקיד בימתי היה "Straight Talk" משנת 1992, לצדו של ג'יימס וודס.
פרטון אף הופיעה בקולה בסרטים מצוירים. בסדרה "אלווין והצ'יפמאנקס" הופיעה בפרק אחד בשנת 1987 וכן בסדרה "אוטובוס הקסמים" בשנת 1994. היא הופיעה אף בסדרות טלוויזיה רבות, בדרך כלל בתפקידים קטנים בהם גילמה את עצמה.
בשנת 2019 כיכבה פרטון בתפקיד ראשי בסדרה "מיתרי הלב" מבית נטפליקס, המבוססת על שיריה וחייה. העונה הראשונה כללה שמונה פרקים, והפרק הראשון נקרא ג'ולין, על שם אחד משיריה המפורסמים והמוצלחים ביותר של פרטון.
ביוגרפיה > קריירה > עסקים

פרטון השקיעה חלק נכבד מהונה בעסקים שקמו במחוז מולדתה במזרח טנסי, באופן מיוחד בעיירה פיג'יון פורג', שם הקימה פארק שעשועים שנקרא דוליווד. האזור הפך למוקד תיירותי בולט באזור, המושך אליו תיירים מכל אזור דרום מזרח ארצות הברית ומרכזה. השקעותיה של פרטון באזור הרי האפלצ'ים יצרו מקומות עבודה והביאו שגשוג כלכלי לאזור זה אשר סבל שנים ארוכות משפל כלכלי.
בבעלות פרטון גם חברת הפקות לסרטים וטלוויזיה בשם Sandollar Productions. החברה מפיקה סדרות טלוויזיה לרשת פוקס.
ביוגרפיה > קריירה > הופעות חיות

פרטון הופיעה בהופעות חיות רבות מאז סוף שנות השישים. מאז תחילת שנות התשעים פרטון מופיעה בסופשבוע בודד בשנה בדוליווד, פארק השעשועים שהקימה. ההכנסות מהופעה זו נתרמות לקרן דוליווד אותה הקימה. בשנת 2002, לאחר היעדרות של כעשור ממסעי הופעות, פרטון החליטה לצאת ולהופיע בשמונה-עשרה ערים, כדי לקדם את צאת אלבומה "Halos & Horns". הכרטיסים להופעותיה, שנערכו במועדונים קטנים בארצות הברית ובאירופה, נמכרו כולם.
בשנת 2004 החליטה פרטון לצאת לסבב הופעות נוסף בשלושים ושש ערים בארצות הברית וקנדה, הפעם באצטדיונים בגודל בינוני. הופעתה, אשר נקראה "Hello I'm Dolly" (כשם אלבומה הראשון משנת 1967), הייתה מורכבת וזוהרת יותר בהשוואה להופעה משנת 2002. פרטון מכרה כמעט 140,000 כרטיסים להופעותיה והמופע דורג העשירי במכירות בין מופעי הקאנטרי בשנת 2004. סבב ההופעות הכניס לה למעלה משישה מיליון דולר. בשנת 2005 יצאה פרטון לסבב הופעות נוסף, בארבעים ערים, בשם "The Vintage Tour" וזאת במסגרת קידום אלבומה החדש "Those were The Days".
ביוגרפיה > קריירה > הישגים ופרסים

פרטון היא זמרת הקאנטרי שהישגיה הוכרו במספר הרב ביותר מכל זמרת קאנטרי אחרת. לזכותה 25 תקליטי זהב, פלטינה ורב-פלטינה בארצות הברית. 25 משיריה הגיעו למקום הראשון במצעד פזמוני הקאנטרי בארצות הברית, יותר מכל זמרת אחרת. 41 מאלבומיה הגיעו לעשרת הגדולים במצעד. מאה ועשרה משיריה דורגו במצעד הפזמונים לאורך קריירה של 40 שנים. ההערכות הן כי הכנסותיה ממכירות תקליטים, אלבומים, אלבומי אוסף והורדות שירים באינטרנט הגיעו ל-100 מיליון דולר[דרוש מקור].
פרטון זכתה במהלך השנים בשבעה פרסי גראמי והייתה מועמדת לפרס 42 פעמים. בטקס פרסי המוזיקה האמריקאית (American Music Awards), היא קיבלה שלושה פרסים והייתה מועמדת 18 פעם. מאגודת מוזיקת הקאנטרי בארצות הברית היא קיבלה עשרה פרסים והייתה מועמדת 42 פעמים. אלה רק חלק מן הפרסים הרבים בהם זכתה במהלך השנים.
בשנת 1984 הוקדש לפרטון כוכב על שדרת הכוכבים של הוליווד, קליפורניה. בנשוויל הוקדש לה כוכב על "מדרכת הכוכבים" בזכות זכייתה בפרס גראמי. על מדשאת בית המשפט בעיירה סבירוויל (מקום הולדתה) בטנסי הוקם פסל ברונזה בדמותה. בשנת 1990, היא קיבלה תואר דוקטור לשם כבוד ממכללת קרסון-ניומן. ביום 14 באפריל 2004, היא קיבלה את "מדליית אגדה בחייה" מספריית הקונגרס האמריקאית, זאת על תרומתה למורשת התרבות האמריקאית. בשנת 2005 הוענקה לה "מדליית האמנות הלאומית", עיטור הכבוד הגבוה ביותר המוענק על ידי ממשלת ארצות הברית על מצוינות בתחום האמנות.
בזכות תרומתה לשימור עיטם לבן-ראש באזור הולדתה, זכתה לפרס משירות הדגה והבר של ממשלת ארצות הברית, בשנת 2003. תוכנית האוריינות הארצית אותה יזמה, בשם "ספריית הדמיון של דולי פרטון", הביאה לה תעודת הוקרה מהתאחדות המוציאים לאור האמריקאית ומספר ארגונים חינוכיים אחרים. תוכנית האוריינות של פרטון מחלקת מדי שנה, חינם אין כסף, יותר משניים וחצי מיליון ספרים לילדים, ביותר מ-40 מדינות בארצות הברית.
ב-3 בדצמבר 2006 דולי פרטון זכתה להכרת "מרכז קנדי לאמנויות" על תרומתה במשך חייה לאמנויות. לצדה זכו להכרה גם זובין מהטה, סטיבן ספילברג, סמוקי רובינסון, ואנדרו לויד ובר. בשנת 2021, זכתה בפרס גראמי בקטגוריית "ביצוע/שיר המוזיקה הנוצרית העכשווי הטוב ביותר", על "There Was Jesus" עם זאק ויליאמס.
על פי פרסומים שונים, פרטון דחתה הצעות להצטלם בעירום מן הירחון פלייבוי ומירחונים דומים. היא סיפרה בבדיחות כי אמרה לפלייבוי שתצטלם בעירום לכבוד יום הולדתה ה-100. בשנת 2002 הודתה כי בשדיה שתלי חזה. היא סיפרה כי עשתה זאת לאחר שרזתה באמצע שנות השמונים וכך איבדה חלק גדול מהיקף החזה שלה.
ביוגרפיה > חיים אישיים

ב-30 במאי 1966, כשהייתה בת 20, היא נישאה לקארל דין, בעל עסק לזיפות באספלט במדינת ג'ורג'יה, והשניים נותרו נשואים עד יום פטירתו. בעלה הקפיד תמיד להתרחק מאור הזרקורים, ולעיתים רחוקות ליווה אותה להופעות. הזוג ניסה להביא ילדים לעולם אך ללא הצלחה, עקב התמודדותה של פרטון עם מחלת האנדומטריוזיס (פרט אותו חשפה לראשונה בשנת 2008 בדיווח שפורסם באתר האינדפנדנט), שבעקבותיה נאלצה לעבור כריתת רחם. לאחר מכן השניים החליטו לותר ממניעים אידאולוגיים על חיי הורות.
תדמית

פרטון, כמו גם וילי נלסון וג'וני קאש, היא אחת מכוכבי הקאנטרי הבודדים המושכים קהל מעריצים מכל שכבות האוכלוסייה. היא אמרה בראיונות כי היא מזדהה עם אלה החיים בשולי החברה (כמו יצאניות, שציפורניהן הארוכות ופאותיהן הבלונדיניות הגדולות העניקו לה השראה בהופעותיה). פרטון היא דמות נערצת בקהילה ההומו-לסבית, ולעיתים קרובות משמשת מושא לחיקוי בהופעות דראג. פעם הצהירה כי אם הייתה נולדת גבר, הייתה הופכת לדראג קווין. באחד ממשפטיה הנודעים אמרה: "עולה הרבה להיראות זולה כל כך".
במהלך כל הקריירה שלה פרטון נודעה בשדיה הגדולים. לפיכך, הכבשה דולי, התוצר הראשון של שיבוט גנטי של יונק הנוצר מתא בוגר, אף נקראה על שמה, כיוון ששובטה מתא עטין. בשנת 1989, כאשר הופיעה כמארחת בתוכנית סאטרדיי נייט לייב, היא השתתפה במערכון על דמותה, היוצר פרודיה מסרטי מדע בדיוני בהם חוצנים מנצלים בני אדם. במערכון הופיעו חוצנים עם שדיים ענקיים אשר צחקו על שדיה הקטנים יחסית, "רק בגודל של מלונים". בשנת 1994 היא סיפרה למגזין האופנה ווג כי מידותיה הן 40-20-36 אינץ'
כאשר התארחה לראיון בתוכניתו של ביל אוריילי אמרה: "אני לא יודעת אם הם (השדיים) תומכים בי, או שמא אני תומכת בהם".
דיסקוגרפיה > אלבומי אולפן

| 0 | 1 | 2 |
| --- | --- | --- |
|  1967: Hello, I'm Dolly  1968: Just Because I'm a Woman  1969: (In the Good Old Days (When Times Were Bad  1969: My Blue Ridge Mountain Boy  1970: The Fairest of Them All  1971: The Golden Streets of Glory  1971: Joshua  1971: Coat of Many Colors  1972: Touch Your Woman  1972: My Favorite Songwriter, Porter Wagoner  1973: My Tennessee Mountain Home  1973: Bubbling Over  1974: Jolene  1974: Love Is Like a Butterfly  1975: The Bargain Store  1975: Dolly  1976: All I Can Do  1977: New Harvest...First Gathering  1977: Here You Come Again  1978: Heartbreaker  |  1979: Great Balls of Fire  1980: Dolly, Dolly, Dolly  1980: 9 to 5 and Odd Jobs  1982: Heartbreak Express  1983: Burlap & Satin  1984: The Great Pretender  1984: Once Upon a Christmas  1987: Real Love  1987: Trio  1987: Rainbow  1989: White Limozeen  1990: Home for Christmas  1991: Eagle When She Flies  1993: Slow Dancing with the Moon  1993: Honky Tonk Angels  1995: Something Special  1996: Treasures |  1998: Hungry Again  1999: Trio II  1999: Precious Memories  1998: The Grass Is Blue  2002: Halos & Horns  2001: Little Sparrow  2003: For God and Country  2005: Those Were the Days  2008: Backwoods Barbie  2011: Better Day  2014: Blue Smoke  2016: Pure & Simple  2017: I Believe in You  2020: A Holly Dolly Christmas  2022: Run, Rose, Run  2023: Rockstar |
פרסים ומועמדויות

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | ביצוע סולו קאנטרי הטוב ביותר | "The Last Thing on My Mind" | מועמדות |  |
| 2024 | פרס המוזיקה של בילבורד | אלבום רוק מוביל | Rockstar | מועמדות |  |
| 2025 | פרס גראמי | הקלטת ספר האודיו, הקריינות וסיפור הסיפורים הטוב ביותר | Behind the Seams: My Life in Rhinestones | מועמדות |  |
הערות שוליים

↑  Dolly Parton – I Will Always Love You Lyrics, Lyrics Freak.com
↑  פרטון מספרת לכתבי האינדפנדנט על התמודדותה עם המחלה
↑  כתבה במגזין Prevention על בחירתה של פרטון שלא להביא ילדים לעולם
↑  What are Dolly's measurements?, Frequently Asked Questions. Dollymania.net
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007585775705171  PLWABN: 9810602763705606  BIBSYS: 56724  BNE: XX842071  BnF: cb13898270g (data)  CANTIC: a11959836  CiNii: DA06733729  GND: 119278561  ISNI: 0000 0000 7357 8525  LCCN: n79128064  LNB: 000097968  MusicBrainz: 1d543e07-d0d2-4834-a8db-d65c50c2a856  NDL: 001312245  NKC: xx0033584  NLA: 35990106  NLK: KAC2020N0388  NSK: 000062413  NTA: 070434387  RERO: 02-A005672960  SELIBR: 303192  SNAC: w6jx96rv  SUDOC: 08304986X  Trove: 1175547  VIAF: 56797314   WorldCat (עם VIAF): 56797314 
פרטון, 1983
דולי פרטון בהופעה בגרנד אול אופרי, 2005
דולי פרטון בעת קבלת פרס מרכז קנדי על תרומתה לאמנות. לצידה זובין מהטה וסמוקי רובינסון, 3 בדצמבר 2006.
סלטברן (סרט)

| --- | --- |

כרזת הסרט הרשמית
 בימוי:  אמרלד פנל
 הופק בידי:  אמרלד פנל ג'וזי מקנמרה טום אקרלי מרגו רובי
 תסריט:  אמרלד פנל
 עריכה:  ויקטוריה בודל
 שחקנים ראשיים:  רוזמונד פייק ג'ייקוב אלורדי בארי קיוגאן
 מוזיקה:  אנתוני ויליס 
 צילום:  לינוס סנדגרן
 מדינה:  ארצות הברית ארצות הברית
 חברת הפקה:  MRC Film LuckyChap Entertainment
 חברה מפיצה:  אולפני אמזון
 הקרנת בכורה:  22 בנובמבר 2023 
 משך הקרנה:  131 דק' 
 שפת הסרט:  אנגלית 
 סוגה:  סרט קומדיה שחורה, סרט מתח, סרט דרמה 
 www.saltburnfilm.net
 דף הסרט ב־IMDb
 
סלטברן (באנגלית: Saltburn) הוא סרט מתח אמריקאי שנכתב, בוים והופק על ידי הקולנוענית אמרלד פנל.
רקע עלילתי

עלילת הסרט מתמקדת באוליבר, סטודנט עני בקולג' יוקרתי, המתאהב בפליקס, סטודנט ממשפחה אנגלית ענפה ואריסטוקרטית.
צוות השחקנים

רוזמונד פייק
ג'ייקוב אלורדי
בארי קיוגאן
קארי מאליגן
ארצ'י מדקוויי
הפקה > פיתוח

בינואר 2022, נמסר כי חברת "LuckyChap Entertainment" בראשותה עומדת השחקנית מרגו רובי נמצאת במשא ומתן על הפקת הסרט "סלטברן", סרטה השני של אמרלד פנל אותו כתבה, הפיקה וביימה לאחר הסרט "צעירה מבטיחה" (2020). במאי 2022, נמסר כי לצוות ההפקה הצטרפו המפיקים ג'וזי מקנמרה, טום אקרלי ורובי אושרו, וכי לצוות השחקנים לוהקו רוזמונד פייק, ג'ייקוב אלורדי ובארי קיוגאן בתפקידים שטרם פורסמו.
הפקה > צילומים

צילומי הסרט החלו ב-16 ביולי 2022, ועליהם אמון צלם הקולנוע לינוס סנדגרן.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס גלובוס הזהב | השחקן הטוב ביותר - סרט דרמה | בארי קיוגאן | מועמדות |
| פרס גלובוס הזהב | שחקנית המשנה הטובה ביותר - סרט קולנוע | רוזמונד פייק | מועמדות |
| פרסי איגוד מבקרי הקולנוע האמריקאי | הסרט הטוב ביותר | סלטברן | מועמדות |
| פרסי איגוד מבקרי הקולנוע האמריקאי | הצילום הטוב ביותר | לינוס סנדגרן | מועמדות |
| פרסי איגוד מבקרי הקולנוע האמריקאי | עיצוב ההפקה הטוב ביותר | סוזי דייוויס ושרלוט דיריקקס | מועמדות |
| פרסי האקדמיה האוסטרלית הבינלאומית לאמנויות הקולנוע והטלוויזיה | שחקן המשנה הטוב ביותר | ג'ייקוב אלורדי | מועמדות |
| פרסי האקדמיה האוסטרלית הבינלאומית לאמנויות הקולנוע והטלוויזיה | שחקנית המשנה הטובה ביותר | רוזמונד פייק | מועמדות |
| פרס האקדמיה הבריטית לקולנוע | השחקן הטוב ביותר בתפקיד ראשי | בארי קיוגאן | מועמדות |
| פרס האקדמיה הבריטית לקולנוע | השחקן הטוב ביותר בתפקיד משנה | ג'ייקוב אלורדי | מועמדות |
| פרס האקדמיה הבריטית לקולנוע | השחקנית הטובה ביותר בתפקיד משנה | רוזמונד פייק | מועמדות |
| פרס האקדמיה הבריטית לקולנוע | הפסקול המקורי הטוב ביותר | אנתוני וויליס | מועמדות |
| פרס האקדמיה הבריטית לקולנוע | הסרט הבריטי הטוב ביותר | סלטברן | מועמדות |
| פרס בחירת הקהל | ההופעה הקולנועית של השנה | ג'ייקוב אלורדי | מועמדות |
| פרס סטלייט | השחקן הטוב ביותר בסרט קולנוע - קומדיה או מחזמר | בארי קיוגאן | מועמדות |
| פרס סטלייט | השחקנית הטובה ביותר בתפקיד משנה | רוזמונד פייק | מועמדות |
| פרס סטלייט | הצילום הטוב ביותר | לינוס סנדגרן | מועמדות |
| פרס סאטורן | סרט המתח הטוב ביותר |  | מועמדות |
הערות שוליים

↑  Aurthur, Kate (January 24, 2022). "Emerald Fennell Sets Next Movie at MRC, Plans Summer Shoot (Exclusive)". Variety. Retrieved July 18, 2022.
↑  Bamigboye, Baz (May 11, 2022). "Rosamund Pike To Star In Promising Young Woman Filmmaker Emerald Fennell's New Film". Deadline Hollywood. Retrieved July 18, 2022.
↑  Kroll, Justin (May 12, 2022). "Euphoria's Jacob Elordi And Barry Keoghan To Co-Star With Rosamund Pike In Emerald Fennell's Saltburn For MRC Film And LuckyChap: Hot Cannes Market Package". Deadline Hollywood. Retrieved July 18, 2022.
↑  Mishra, Shrishty (July 16, 2022). "Emerald Fennell's Saltburn Begins Filming With Academy Award-Winning DP Linus Sandgren". Collider. Retrieved July 18, 2022.
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Critics Choice Awards 2024: All the Winners, TIME, ‏2024-01-15 (באנגלית)
↑  Patrick Frater, ‘Barbenheimer’ Duo and ‘Killers of the Flower Moon’ Lead Australia’s AACTA International Awards Nominations, Variety, ‏2023-12-15 (באנגלית אמריקאית)
↑  film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19.
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)